Diari Oficial de la Generalitat Valenciana


Sumari del DOGV 5062, del 02-08-2005 (2005/8542)

RESOLUCIÓ de 20 de juny de 2005, de la Direcció General d'Investigació i Transferència Tecnològica, per la qual es prorroguen les beques de perfeccionament de personal investigador de caràcter postdoctoral, adjudicades en convocatòries anteriors.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5062

Data del DOGV
:   02-08-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/8542


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 20 de juny de 2005, de la Direcció General d'Investigació i Transferència Tecnològica, per la qual es prorroguen les beques de perfeccionament de personal investigador de caràcter postdoctoral, adjudicades en convocatòries anteriors. [2005/X8542]
  
L'Orde de 5 de març de 2004, del conseller de Cultura, Educació i Esport (DOGV núm. 4.718, de 24.03.04) i la Resolució de 3 de febrer de 2003, del sotssecretari de l'Oficina de Ciència i Tecnologia de la Presidència de la Generalitat Valenciana (DOGV núm. 4.459, de 13.03.03), per les quals es convoquen entre altres, beques postdoctorals de perfeccionament de personal investigador, en els annexos IV i II respectivament establixen les bases per a la present resolució.
  
La base 12 de l'annex IV de l'Orde de 5 de març de 2004 i la base 14 de l'annex II de la Resolució de 3 de febrer de 2003, disposen que les renovacions anuals d'estes beques estaran condicionades al compliment de tots els requisits exigits per la convocatòria i, especialment, de les obligacions del becari en la realització del treball.
  
La base 3 del annex II de l'Orde de 5 de març de 2004 i de la Resolució de 3 de febrer de 2003, establixen que les beques es concediran inicialment per 12 mesos, i es podran renovar en successius exercicis pressupostaris fins a completar un període màxim de 24 mesos, sempre condicionat a l'existència de crèdit adecuat i suficient per aixó en els pressupostos de la Generalitat Valenciana en cada exercici.
  
Les Resolucions de 28 de juliol, de 9 de novembre i d'11 de juny de 2004 concediren i prorrogaren les presents beques a les persones interessades, establint com a últim dia de gaudi de la seua beca el 31 d'agost de 2005.
  
Per altra part, la base 12 de l'annex IV de l'Orde de 5 de març de 2004 del conseller de Cultura, Educació i Esports, de convocatòria entre altres, de beques postdoctorals de perfeccionament de personal investigador, determina que será el director general d'Universitats i Investigació qui resoldrà les renovacions anuals d'estes beques concedides a l'empar de convocatòries anteriors.
  
Per tot això, una vegada comprovades les sol·licituds de renovació presentades, i d'acord amb la base 12 de l'annex IV de l'Orde de 5 de març de 2004, del conseller de Cultura, Educació i Esport i la Resolució de 3 de febrer de 2003, del sotssecretari de l'Oficina de Ciència i Tecnologia de la Presidència de la Generalitat Valenciana, resolc:
  
Primer
  
Prorrogar les beques postdoctorals de perfeccionament de personal investigador, adjudicades en convocatòries anteriors, a les persones beneficiàries que figuren en l'annex de la present resolució, pel periode que s'indica.
  
Les dotacions mensuals de les beques seran les que per a cada persona beneficiària s'especifica, i es lliuraran per mensualitats anticipades sempre que siga possible.
  
Segon
  
El pagament de les beques, per un import total de 66.350 €, es realitzarà a càrrec de la dotació pressupostària de la línia de subvenció T4015000 de l'aplicació 76.38.93.257.17 del pressupost de la Generalitat Valenciana per a l'exercici 2005.
  
La efectivitat d'esta renovació en allò que es referiex als mesos de l'any 2006 queda en tot cas condicionada a l'existència efectiva de crèdit pressupostari adequat i suficient en els pressupostos de la Generalitat Valenciana per a l'exercici 2006.
  
Tercer
  
Els beneficiaris d'estes beques tenen l'obligació de complir les bases de l'Orde de 5 de març de 2004 i de la Resolució de 3 de febrer de 2003.
  
Quart
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present resolució, que esgota la via administrativa, es podrà interposar recurs postestatiu en reposició o plantejar directament recurs contenciós administratiu, en el terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des de l'endemà de la publicació de la present resolució.
  
b) El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de la present resolució.